text: Klar Esbjerg-sejr i lokalopgør
  29 september 2013 kl. 13.54
  Esbjerg vandt sikkert 4-1 over SønderjyskE i søndagens superligaopgør på Blue Water Arena i Esbjerg.
  Dermed lykkedes det de blå-hvide at bryde den kedelige stime med syv nederlag i træk til SønderjyskE.
  I søndagens opgør var hjemmeholdet klart bedst, og der var aldrig tvivl om udfaldet af kampen.
  EfB scorede allerede i det 9. minut - og det blev 2-0 inden pausen. Og det blev både 3-0 og 4-0 inden det lykkedes sønderjyderne at pynte på resultatet på et straffespark i overtiden.
  Kampfakta:
  Esbjerg-SønderjyskE 4-1 (2-0).1-0 Hans Henrik Andreasen (9. minut). 2-0 Hans Henrik Andreasen (44.minut/str.). 3-0 Jesper Rasmussen (52. minut). 4-0 Jakob Ankersen (73. minut).4-1 Henrik Hansen (90. minut/str.).Tilskuere: 7.741.Med sejren er EfB nu nummer to i ligaen.
  
  